Un nou motiv de ceartă politică. Ciolacu: Dacă se amână începerea școlilor, să se amâne și localele.
Ciolacu spune că dacă se amână începerea școlilor, ar trebui să se amâne și localele. Președintele PSD propune comasarea localelor cu parlamentarele. Orban dă asigurări că, atât școala, cât și alegerile se vor ține la timp.
Odată cu o nouă redeschidere, vine și o nouă ceartă politică. Ciolacu și Orban iar au găsit motiv de gâlceavă… începerea școlilor.Președintele PSD spune că dacă se amână începerea cursurilor, atunci, ar trebui să se amâne și votul la locale.Președintele PSD a spus că ar fi mai bine să fie comasate alegerile locale cu cele parlamentare, pentru că riscul ar fi mai mic. Afirmațiile vin în contextul în care Ludovic Orban a spus că, după discuții cu specialiștii, școala ar putea fi amânată cu 2 săptămâni.Totuși, tot Orban dă asigurări că atât școala, cât și alegerile se vor ține conform planului.